ຄະນະໂຄສະນາອົບຮົມສູນກາງພັກ ຈັດຕັ້ງກອງປະຊຸມສໍາມະນາວິທະຍາສາດ ພາຍໃຕ້ຫົວຂໍ້ ”ຍົກສູງຄຸນນະພາບ ວຽກງານໂຄສະນາອົບຮົມຂອງພັກ ”
ວັນທີ 24-25 ພຶດສະພາ 2016. ຄະນະໂຄສະນາອົບຮົມສູນກາງພັກ ໄດ້ຈັດຕັ້ງກອງປະຊຸມສໍາມະນາວິທະ ຍາສາດ ພາຍໃຕ້ຫົວຂໍ້ “ຍົກສູງ
ຄຸນນະພາບ ວຽກງານໂຄສະນາອົບຮົມຂອງພັກ” ໂດຍການເປັນ ປະທານ ຂອງ ທ່ານ ສຈ.ປອ ກິແກ້ວ ໄຂຄໍາພິທູນ ຄະນະເລຂາທິການສູນກາງພັກ, ເລຂາຄະນະພັກ, ຫົວໜ້າຄະນະ ໂຄສະນາອົບຮົມສູນກາງພັກ. ເຂົ້າຮ່ວມມີ ຄະນະພັກ, ພະນັກງານຫລັກແຫລ່ງຂອງຄະນະໂຄສະນາອົບຮົມສູນກາງພັກ, ແຂວງ, ນະຄອນຫລວງ, ກະຊວງ-ອົງການ ອ້ອມຂ້າງສູນກາງ.
ທ່ານ ສຈ.ປອ ກິແກ້ວ ໄຂຄໍາພິທູນ ຄະນະເລຂາທິການສູນກາງພັກ, ເລຂາຄະນະພັກ, ຫົວໜ້າຄະນະໂຄ ສະນາອົບຮົມສູນກາງພັກ ໄດ້ກ່າວວ່າ: ການຈັດສໍາມະນາໃນຄັ້ງນີ້ ມີຄວາມໝາຍສໍາຄັນຫຼາຍ ແລະ ເພື່ອ ເປັນການສ້າງຄວາມຮັບຮູ້ ແລະ ເຂົ້າໃຈກໍາແໜ້ນຕໍ່ບົດບາດຄວາມສໍາຄັນຂອງ ວຽກງານໂຄສະນາອົບ ຮົມຂອງພັກ ເຊິ່ງເປັນວຽກງານໜຶ່ງທີ່ເປັນແກ່ນສານກົກ ຂອງທຸກໆກິດຈະການໃນລະບົບວຽກງານການເມືອງ-ແນວຄິດຂອງພັກ, ເປັນພາຫະນະອັນແຫຼມຄົມ ເພື່ອສຶກສາອົບຮົມພະນັກງານພາຍໃນພັກ, ພາຍ ໃນໝູ່ມະຫາຊົນ ເປັນວຽກງານທີ່ຈະຕ້ອງໄດ້ເຮັດເປັນປະຈໍາ ແລະ ສອດຫ້ອຍເຂົ້າໃນທຸກຂົງເຂດວຽກງານຂອງພັກ-ລັດ. ທັງເປັນການປຸກລະດົມຈິດໃຈຟົດຟື້ນປະຕິວັດ, ຍົກສູງຄວາມຮັບຜິດຊອບການເມືອງ ແນ່ໃສ່ປັບປຸງຍົກສູງຄຸນນະພາບວຽກງານໂຄສະນາອົບຮົມ ຂອງພັກເຮົາໃຫ້ດີຂຶ້ນ, ຮັບປະກັນການຕອບສະໜອງຕາມຄວາມຮຽກຮ້ອງຕ້ອງການ ຂອງໜ້າທີ່ການເມືອງໃນໄລຍະໃໝ່ ແລະ ເງື່ອນໄຂໃໝ່. ພ້ອມນັ້ນ, ຍັງເປັນພື້ນຖານອັນໜັກແໜ້ນໃຫ້ແກ່ການວາງວິໄສທັດ, ຍຸດທະສາດ ແລະ ທິດທາງ, ໜ້າທີ່ຈຸດສຸມຂອງການເມືອງ-ແນວຄິດ ຂອງຄະນະພັກ ໃນແຕ່ລະຂັ້ນ.
ໃນຕອນທ້າຍ ທ່ານໄດ້ກ່າວຕື່ມວ່າ: ຜູ້ເຂົ້າຮ່ວມໃນການສໍາມະນາຄັ້ງນີ້ ຍັງຈະໄດ້ພ້ອມກັນຄົ້ນຄວ້າ ແລະ ປະກອບຄໍາເຫັນໃສ່ບົດຄໍາເຫັນ ຈໍານວນ 22 ຫົວຂໍ້ ເຊັ່ນ: ບົດບາດຂອງວຽກງານໂຄສະນາອົບຮົມໃນພາ ລະກິດຂອງພັກ, ຈິດໃຈສໍາຄັນ ຂອງມະຕິກອງປະຊຸມໃຫຍ່ ຄັ້ງທີ X ຂອງພັກ, ຜົນສໍາເລັດ ແລະ ບັນຫາທີ່ຕ້ອງເອົາໃຈໃສ່ ໃນການຕິດຕາມເກັບກໍາຫາງສຽງສັງຄົມ, ຕອບຕ້ານການໂຄສະນາບິດເບືອນ ຂອງພວກຄົນບໍ່ດີ ແລະ ອື່ນໆ.
ແຈ້ງໄຟໄໝ້ : 1190
ຕຳຫຼວດ : 1191
ລົດໂຮງໝໍ : 1195
ໄຟຟ້າ : 1199
ນ້ຳປະປາ : 1169
ໜ່ວຍກູ້ໄພ : 1624
ມີ 88 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌